**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL kalipėdos miesto savivaldybės tarybos 2015 m. gruodžio 22 d. sprendimo Nr. T2-352 „DĖL VAIKŲ PRIĖMIMO Į KLAIPĖDOS MIESTO SAVIVALDYBĖS ŠVIETIMO ĮSTAIGAS, ĮGYVENDINANČIAS IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

sprendimo projektas parengtas, siekiant patikslinti vaikų priėmimo į Klaipėdos miesto savivaldybės (toliau – Savivaldybė) švietimo įstaigas sąlygas ir apibrėžti susitarimus dėl priimtų vaikų lankymo.

Tikslas – užtikrinti Savivaldybės teikiamų švietimo paslaugų skaidrumą ir patikimumą.

Uždavinys – pakeisti Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo, patvirtinto Klaipėdos miesto savivaldybės tarybos 2015 m. gruodžio 22 d. sprendimu Nr. T2-352, (toliau – Aprašas) atskirus punktus.

**2. Projekto rengimo priežastys ir kuo remiantis parengtas sprendimo projektas.**

Šiuo sprendimo projektu Aprašo:

– 18, 21, 63 punktų pakeitimai susiję su Savivaldybės vaikų priėmimo komisijos veikla. Komisijai pradėjus veikti, paaiškėjo, kad būtinas detalesnis jos veiklos reglamentavimas (posėdžių organizavimo, gyventojų prašymų, dokumentų pateikimo, jų svarstymo, sprendimų priėmimo ir kt. tvarkos). Tokius susitarimus tikslinga apibrėžti komisijos veiklos reglamente, patvirtintame Savivaldybės administracijos direktoriaus įsakymu;

– 23, 24 punktuose suformuluotas nuostatos bus perkeltos į Savivaldybės vaikų priėmimo komisijos veiklos reglamentą, todėl šie punktai pripažįstami netekusiais galios;

* 59 punkto papildymu Savivaldybės švietimo įstaigų vadovams suteikiama teisė vienašališkai nutraukti mokymo sutartis, jei vaikai nelanko įstaigų be pateisinamos priežasties. Taip pat apibrėžiamos įstaigų nelankymo pateisinamos priežastys. Šie susitarimai reikalingi, siekiant užtikrinti kokybišką ikimokyklinio ir priešmokyklinio ugdymo programų įgyvendinimą bei privalomą švietimo įstaigų lankymą;
* 6, 9, 12 punktuose atlikti redakcinio pobūdžio pakeitimai.

**3. Kokių rezultatų laukiama.**

Priėmus sprendimo projektą, bus patikslintos Aprašo nuostatos, užtikrinančios sklandesnius vaikų priėmimo į įstaigas ir ugdymo programų įgyvendinimo procesus.

**4. Sprendimo projekto rengimo metu gauti specialistų vertinimai.**

Sprendimo projektą vertino Savivaldybės ikimokyklinio ugdymo įstaigų vadovai, Savivaldybės vaikų priėmimo komisija, Savivaldybės administracijos specialistai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Išlaidų sąmatos nesudaromos.

**6. Lėšų poreikis sprendimo įgyvendinimui.**

Lėšų poreikio nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus patikslintos vaikų priėmimo į Savivaldybės švietimo įstaigas sąlygos ir užtikrinamas privalomas įstaigų lankymas.

Neigiamų pasekmių nenumatoma.

PRIDEDAMA:

1. Teisės aktų, nurodytų sprendimo projekto įžangoje, išrašai, 1 lapas.
2. Vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo, patvirtinto Klaipėdos miesto savivaldybės tarybos 2015 m. gruodžio 22 d. sprendimu Nr. T2-352, lyginamasis variantas, 7 lapai.

Švietimo skyriaus vedėja Laima Prižgintienė